钦定古今图书集成/明伦汇编/官常典/第509卷 > 孙节
## 钦定古今图书集成/明伦汇编/官常典/第509卷 > 孙节

按《宋史》本传：“节，开封人。少隶军籍，以才勇补右侍禁。
与狄青同在延州，数攻破敌砦有功，累迁西京左藏
库副使。及青讨智高，辟隶麾下。至归仁铺，节为前锋，
直前搏战，贼锐甚，节鏖山下，俄中枪而没。特赠忠武
军节度留后，封其妻为仁寿郡君，官其子二人，从子
三人，给诸司副使奉，终其丧。”